stanford-oval/wikipedia huggingface dataset:
שמואל קמינצקי (דניפרו)
הערות שוליים

↑  רשימת גופי כשרות ורבנים נותני כשרות המוכרים על ידי מחלקת היבוא לצורך שווקם בישראל כמוצרי מזון כשרים.
↑  בית הספר "אור אבנר" חב"ד, דנייפרופטרובסק
↑  סקירה היסטורית (ברוסית)
↑  ברכת ראש  מושל של העיר והמחוז
↑  היסטוריה: "מנורה" מרכז חב"ד הגדול בעולם נחנך בטקס מרשים באתר col 2012
↑  יעקב אבוביץ, ‏בדנייפרופטורבסק שבאוקראינה חנכו רחוב חדש "שניאורסון", באתר JDN‏, 28.6.2016
↑  "ביום הולדתך" - ספר חדש של הרב שמואל קמינצקי, אתר col, טבת תשס"ז
↑  ומי ברשימת החזקים ביותר באוקראינה? השליח וידידיו, באתר col; סוכני השפעה על אוקראינה(ברוסית)
↑  30 האנשים המשפיעים ביותר על בדניפר;
מי נכנס לשלושים הראשונים מבין האנשים המשפיעים ביותר על דניפר(ברוסית)
↑  הרב קמינצקי בפגישה עם נשיא אוקראינה וולודימיר זלנסקי
↑  ראש עיריית דנייפרופטרובסק העניק לרב את הפרס הגבוה ביותר בעיר(ברוסית)
↑  Культурно-деловой центр(ברוסית)
↑  УНИАН редакция (2018-02-08). "В еврейской общине Днепра состоялось прощание с волонтером Леонидом Краснопольским". УНИАН (ברוסית). נבדק ב-2020-03-16.
| --- | --- |
בקרת זהויות :  NLI: 987012272574105171  VIAF: 2298167807258118130003   WorldCat (עם VIAF): 2298167807258118130003
נתן ישראלי

| --- | --- |

 לידה:  1972 (בן 52 בערך) 
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1991
 דרגה:   תת-אלוף
 תפקידים בשירות
  מפקד טייסת 200  ראש מחלקת הסגל בחיל האוויר  ראש להק כוח אדם
 פעולות ומבצעים
   מלחמת לבנון השנייה   מבצע צוק איתן
 עיטורים
   צל"ש אלוף
 
נתן ישראלי (נולד ב-1972) הוא קצין צה"ל בדימוס בדרגת תת-אלוף, כיהן כראש להק כוח האדם בחיל האוויר. מעוטר צל"ש אלוף על פועלו במלחמת לבנון השנייה.
ביוגרפיה

ישראלי התגייס לקורס טיס ב-1991 וסיים אותו במגמת מסוקים ב-1993. ב-1994 עבר הסבה להטסת מסוקי יסעור ושירת בטייסת 114.
בתקופת מלחמת לבנון השנייה היה בחופשת לימודי תואר ראשון ובהצבת חירום שימש טייס בטייסת 114. בסוף המלחמה, לאחר כניסת הפסקת האש לתוקפה, השתתף כטייס משנה בפעולה מיוחדת של הובלת כוחות סיירת מטכ"ל לאזור בעלבכ בעומק לבנון. לאחר הסתבכות הפעולה סייע מסוקו יחד עם מסוק נוסף בחילוץ הלוחמים תחת אש. על פועלו קיבל עם שאר אנשי צוות האוויר שהשתתפו בפעולה צל"ש ממפקד חיל האוויר.
לאחר המלחמה פיקד על טייסת 200, טייסת מל"טים. ביולי 2010 מונה לראש ענף ארגון במחלקת תכנון וארגון במטה חיל האוויר, ב-2012 מונה לראש תחום מערכות מידע וב-2013 מונה לראש מחלקת הסגל בלהק כוח האדם. לאחר לימודים במכללה לביטחון לאומי מונה ביולי 2016 לראש הלהק בדרגת תת-אלוף. הוא שירת בתפקיד עד דצמבר 2019.
לאחר שחרורו מונה לסמנכ"ל בחברת ההיי-טק "קלטורה".
ישראלי נשוי לציפי, חוקרת בכירה לשעבר במכון למחקרי ביטחון לאומי ואב לשלושה. בעל תואר ראשון בביולוגיה ובפסיכולוגיה מאוניברסיטת בר-אילן ותואר שני במדע המדינה מאוניברסיטת חיפה.
ניר שניוק

ניר שניוק (נולד בשנת 1976), הוא ספורטאי ישראלי בעבר, המתחרה בסקי מים בכבלים. הוא אלוף העולם (1998), אלוף אירופה (2000) בסלאלום ובעבר אימן את נבחרת ישראל בסקי מים בכבלים.
ביוגרפיה

שניוק התאמן בפארק מנחם בגין בסקי מים בכבלים.
ביוגרפיה > 1998 > אלוף עולם

באליפות העולם שנערכה בסנקט ליאון-רוט גרמניה בשנת 1998 זכה שניוק במדליית זהב בסקי מים בכבלים בסלאלום.
ביוגרפיה > 2000 > אלוף אירופה

באליפות אירופה שנערכה בשנת 2000 זכה שניוק במדליית זהב בסקי מים בכבלים בסלאלום.
לאחר האליפות פרש שניוק מספורט תחרותי ובשנת 2002 התחיל לאמן את נבחרת ישראל בסקי מים בכבלים.
משפחה

אחיו הצעיר, אור, אף הוא אלוף עולם בסקי מים (2010).
הערות שוליים

↑  אליפות העולם בסקי מים בכבלים (באנגלית)
נייג'ל דה ברוס

נייג'ל דה ברוס (באנגלית: Nigel de Brus;‏ 1279 בערך – ספטמבר 1306) היה אחיו הצעיר של רוברט דה ברוס (רוברט הראשון, מלך סקוטלנד). הוצא להורג בתלייה, גרירה וביתור על ידי כוחותיו של אדוארד הראשון, מלך אנגליה.
ביוגרפיה

הוא נולד במחוז איירשייר (אנ') שבממלכת סקוטלנד. הוא תמך באחיו הגדול במאבקו על הכתר הסקוטי ולחם במלחמות העצמאות של סקוטלנד (אנ').
ב-1306 נתפס על ידי כוחות אנגליים בטירת קילדרומי (אנ'), שם הוא וחיל המצב שלו הרחיקו את כוחותיו של אדוארד שחיפשו אחר אשתו של רוברט דה ברוס אליזבת (אנ'), בתו מרג'ורי (אנ'), אחיותיו מרי (אנ') וכריסטינה (אנ') ואיזבלה מקדאף, הרוזנת מביוקאן. פעולותיו של דה ברוס וחיל המצב שלו אפשרו לנשים להימלט, על אף שהן נתפסו במהרה והוסגרו לאנגליה על ידי ויליאם, הרוזן השלישי מרוס בקפלה (אנ').
לאחר לכידתו הוצא להורג באשמת בגידה חמורה על ידי תלייה, גרירה וביתור בספטמבר 1306 בבריק על הטוויד.
הערות שוליים

↑  Elizabeth de Burgh and Marjorie Bruce
שכונות חרדיות בירושלים

רחוב מאה שערים
בתי אונגרין, שכונת לוויין של מאה שערים
שכונת אחווה
גבעת שאול
הכניסה לשכונת כרם אברהם
השכונות החרדיות בירושלים הן שכונות בירושלים שבהן מתגורר רוב חרדי, רובן בצפון–מערב ירושלים.
האוכלוסייה בשכונות אלו, הנמצאות רובן ככולן במערב העיר, מוערכת ב-242,000 תושבים שהם 24% מכלל האוכלוסייה החרדית בישראל, כ-44% מהאוכלוסייה היהודית הכללית בירושלים כולה שעומדת על 564,100 תושבים.
בירושלים יש את ריכוז החרדים הגדול ביותר בישראל, כאשר שיעורם מכלל האוכלוסייה החרדית בארץ עומד על 24.2%
פילוח האוכלוסייה החרדית לפי שכונות

ב-16 שכונות ברחבי ירושלים יש רוב חרדי מוצק של 75% ומעלה: הבוכרים (96%), רוממה (95%), גאולה (94%), רמת שלמה (94%), מאה שערים (93%), סנהדריה (93%), בית ישראל (93%) שמואל הנביא (92%), מקור ברוך (89%), הר נוף (84%), מעלות דפנה (83%), נווה יעקב (82%), רמות (79%), בית וגן (78%), גבעת שאול (76%), רמות אשכול (75%).
רמות היא השכונה שבה מתגורר הריכוז הגבוה ביותר של חרדים במספרים מוחלטים, כאשר 40,100 מתוך 51,100 תושבי השכונה הם חרדים.
פילוח האוכלוסייה החרדית לפי שכונות > השכונות שאחריה ברשימה, עם לפחות 10 אלף תושבים חרדים (לפי סדר יורד)

רוממה (25,900 תושבים חרדים מתוך 27,400 תושבים)
נווה יעקב (21,700 מתוך 26,400)
בית וגן (17,300 מתוך 22,200)
הבוכרים (15,700 מתוך 16,300)
הר נוף (13,700 מתוך 16,181)
מאה שערים (11,500 מתוך 12,300)
שמואל הנביא (10,900 מתוך 11,800)
בית ישראל (10,400 מתוך 11,200)
רמת שלמה (10,300 מתוך 10,900)
היישוב הישן

מאה שערים היא אחת השכונות החרדית הוותיקות בעיר. סביבה נוצרו שכונות חרדיות נוספות, בתחום שבין ברמת אשכול (צפון מזרח), סנהדריה מורחבת (צפון) ורוממה (צפון מערב, הכניסה לעיר). מרכזו המסחרי של אזור זה נחשב כיכר השבת שבמאה שערים. רחובות מרכזיים נוספים הם רחוב מלכי ישראל, שהוא רחובה הראשי של שכונת גאולה, ורחוב בר-אילן החוצה כמה שכונות חרדיות, ובנוגע לסגירתו בשבתות נערכו מאבקים.
אזור חרדי זה כולל את השכונות בית ישראל מצפון למאה שערים, שכונת בתי אונגרין, שהיא אחת השכונות המרכזיות של חסידויות תולדות אהרון, תולדות אברהם יצחק וחסידות סאטמר, וכן שכונת בתי נייטין. המעגל החיצוני יותר כולל שכונות חדשות יותר, כמו שכונת סנהדריה, קריית שומרי אמונים, קריית בעלז, קריית צאנז, עזרת תורה, שיכון חב"ד, זיכרון משה, תל ארזה, גבעת משה, אונסדורף וקריית מטרסדורף.
היישוב הישן > הקריות

ייחודן של הקריות על פני שכונות אחרות הוא השתייכותן לחסידות בודדת:
קריית שומרי אמונים – נמצאת ליד שכונת מאה שערים ובה מוסדות חסידות שומרי אמונים וישיבה קטנה.
קריית צאנז – גובלת בשיכון חב"ד ובעזרת תורה, מצפון לה נמצאת קריית בעלז. בעשור הראשון של המאה ה-21 התרחבה השכונה לכיוון כביש בגין.
קריית בעלז – משמשת את חסידי בעלז כמקום המגורים הראשי שלהם בירושלים, דרומית לקריית צאנז. מאחורי בתי השכונה ממוקם לו בית הכנסת ובית המדרש שמכונה "מרכז עולמי לתורה וחסידות בעלז".
היישוב הישן > עירוב

את הקריות והשכונות החרדיות סובב תחום שבת ארוך במיוחד שאורכו נמדד מבית מדרש מרכזי של חסידות מסוימת, את תחומי השבת מורכבים מכמה וכמה תחומי עירוב. את קריית בעלז סובב עירוב השבת הנמדד מבית המדרש המרכזי של חסידות בעלז בקריה. הכניסות לשכונות החרדים בירושלים נסגרות על ידי מחסומי משטרה בשבתות ובחגים, בכפוף לחוק עזר עירוני המונע נסיעה ברחובות מסוימים בשבתות וחגים.
היישוב הישן > הפגנות בתחום החרדי

לעיתים קרובות בעת הפגנות, מחאות ועצרות משמש התחום החרדי להבערת האזור, אולם לא כל האזורים נסגרים לתנועה או מוצתים אך רבים נמנעים מלבקר באותם מקומות והשכונות, השכונות שבדרך כלל מובערות הן גאולה ומאה שערים, בעוד שכיכר השבת המרכז המסחרי של הציבור החרדי בירושלים מובער ראשון בדרך כלל מכוונתם של המפגינים להפריע לחיי המסחר בשכונות ולעורר את זעמה של המשטרה, רוב מקרים אלו קורים על ידי "שבאבניקים" שהם כינוי לנערים משועממים שאינם עובדים ומפריעים לסדר היום בציבור החרדי.
רבים מהאירועים של הצתות הרחוב בתחום החרדי ומה שמביא לסגירת הרחוב מתרחשים לאחר הפגנות, כשחרדים נעצרים ומובאים למשטרה ולבית המשפט, רבים מהציבור החרדי שאינו מכיר במדינת ישראל כמו בני היישוב הישן רואים בכך כמעשה חמור אך אינם עושים דבר, קיימים מקרים רבים של הצתות של נוער שוליים שמקורב יותר בפעילותו לשאבבניקים.
אזור הר נוף וגבעת שאול

השכונות גבעת שאול והר נוף מרכיבות אזור חרדי נוסף בעל חשיבות תורנית וחשיבות תעשייתית. עם זאת בשכונות אלו עדיין נותר מיעוט דתי לאומי משמעותי. הרחוב הראשי בגבעת שאול, רחוב כנפי נשרים, מכיל בתי-עסק רבים, חברות הייטק ומספר משרדים ממשלתיים, וממוקמת בו אחת מהמאפיות הגדולות בישראל - מאפיית אנג'ל. ברחוב בית דפוס הסמוך נמצאת מאפייה נוספת מהגדולות בארץ - מאפיית ברמן. הר המנוחות, בית הקברות היהודי המרכזי בירושלים, נמצא בקצה הצפון-מערבי של השכונה, סמוך לכניסה לעיר.
שכונות קטנות

בנוסף לגושי שכונות הגדולים, ישנן שכונות חרדיות בודדות כגון שערי חסד ובתי ברוידא ובתי ראנד שבנחלאות. בשכונות אלה, בדרך כלל מונעים כניסת רכבים לתוך השכונה עצמה בשבת, למרות שרכבים מסתובבים באזור.
לקריאה נוספת

יוסף שלהב ומנחם פרידמן, התפשטות תוך הסתגרות: הקהילה החרדית בירושלים, מכון ירושלים לחקר ישראל, 1985 תשמ"ה
יוסף שלהב, עיירה בכרך – גאוגרפיה של התבדלות והשלמה, מכון ירושלים לחקר ישראל, 1991
שלומית פלינט, בין הפרט לקהילה: דפוסי מגורים של אוכלוסייה חרדית בירושלים, מכון ירושלים לחקר ישראל, 2014
הערות שוליים

↑  על נתונייך ירושלים; מצב קיים ומגמות שינוי 2019, באתר מכון ירושלים, ‏2019
1 2  ד"ר איתן רגב, יום ירושלים 2023 | נתוני דמוגרפיה, תעסוקה ושכר של האוכלוסייה החרדית בירושלים, באתר המכון החרדי למחקרי מדיניות, ‏18.05.23
| שכונות חרדיות בירושלים |
| --- | --- | --- |
| תחילת היציאה מהחומות, לפני 1890 | בית ישראל • בתי ויטנברג • מאה שערים |  |
| בנייה בתקופה הטורקית, מ-1890 | בתי אונגרין • בתי הורנשטיין • בתי ורשה • בתי נייטין • בתי ברוידא • בתי ראנד • כנסת ישראל • זיכרון משה (התחרדה) • חצר שטרויס • שכונת אחווה (התחרדה) • גבעת שאול (התחרדה) • כרם אברהם (התחרדה) • שערי חסד • רוחמה |  |
| בנייה במנדט הבריטי | בתי מונקאטש • גאולה • מחניים • סנהדריה • שיכון פאג"י • תל ארזה (התחרדה) • בית וגן (התחרדה) • מקור ברוך (התחרדה) |  |
| בנייה ישראלית לפני מלחמת ששת הימים | קריית אונסדורף • קריית מטרסדורף • קריית צאנז • קריית שומרי אמונים • שיכון חב"ד • שמואל הנביא (התחרדה) • כרם • רוממה (התחרדה) |  |
| בנייה ישראלית אחרי מלחמת ששת הימים | גבעת משה • הר נוף • קריית איתרי • סנהדריה המורחבת • נוה יעקב מזרח • עזרת תורה • קריית בעלז • רמת אשכול (התחרדה) • רמות פולין • רמת שלמה • רמות אלון (התחרדה)  |  |
שכונות ירושלים
נטרפים

אלבטרוס עומד להיטרף בידי כריש טיגרי.
צבי תומסון סורק את השטח על ברדלס קרוב, מוכן לברוח בעת הצורך.
מרמיטה הנשארת קרוב למאורתה ומשגיחה על טורפים לפני היציאה מהמאורה
נקבת צבי תומסון מגוננת על העופר שלה מעיט שמש.
נטרפים הם בעלי חיים אשר משמשים טרף לחיות אחרות (בדרך כלל ליותר מטורף אחד) ועליהם להתגונן מפניהם. כמעט כל החיות עלולות להיטרף. היוצאים מהכלל הם טורפי-העל - מספר טורפים כמו אריות, זאבים, קטלנים, תנינאים גדולים וכרישים, שניצבים בראש שרשרת המזון ואין להם טורפים טבעיים בבגרותם; כמו גם בעלי חיים גדולים מאוד כגון פילים, היפופוטמים ולווייתנים גדולים, שבבגרותם הם חסינים כמעט לחלוטין מטריפה. אם כי נצפו מקרים שבהם אריות תקפו והרגו פיל זכר בוגר.
כמו אצל אוכלי הצמחים כך אצל טורפים ונטרפים מתפתח מרוץ חימוש שבו הטורף מנסה להרוג את טרפו והטרף משכלל את הגנותיו. כך לדוגמה במהלך האבולוציה האנטילוקפרה רצה מהר מאוד וטורפים אחרים כמו הברדלס האמריקני הגבירו את מהירותם עד שהברדלס נכחד בשל הגעת האדם ליבשת אמריקה, והיום אין טורפים שיכולים להשיג את האנטילוקפרה בשעת ריצתה. אותו גורל נכון גם על בני אדם שהגיעו במהלך האבולוציה לפסגת שרשרת המזון.
מערכת היחסים בין טורפים ונטרפים

מערכות היחסים בין טורפים ונטרפים הן מורכבות ביותר ובתוכן שני הצדדים נמצאים במירוץ אבולוציוני מתמיד של השתפרות והתגברות על היריב. בתוך כך, ישנה הדינמיקה הנוצרת בין אוכלוסיות של טורפים ונטרפים והשפעתם זה על זה.
ניתן לראות כדוגמה את הדינמיקה בין אוכלוסיות של אריות וזברות. אריות טורפים זברות, הטריפה של הזברות מורידה את כמותן באוכלוסייה וגורמת לעלייה באוכלוסיית האריות כיוון שהם ניזונים ויכולים לשגשג ולהתרבות. אם דינמיקה שכזו תמשיך באותו כיוון אז עתידה אוכלוסיית האריות לעלות עד שאוכלוסיית הזברות תיעלם, אך בפועל המצב הרבה יותר מורכב. אם כמות האריות גדלה וכמות הזברות קטנה, יתרחש מצב שבו אין מספיק זברות לכלכל את כל האריות ואוכלוסיית האריות תתחיל לרדת. בנוסף לכך, בדרך כלל הפרטים הנטרפים באוכלוסיית הזברות יהיו פרטים חלשים או חולים ולכן רק הזברות החזקות יצליחו לשרוד ולהתרבות, מה שיגרום לאוכלוסיית הזברות להיות בריאה וחזקה יותר, כזו שלאריות קשה יותר לטרוף. מצב זה יגרום להמשך הירידה באוכלוסיית האריות ועלייה באוכלוסיית הזברות. לחץ הטריפה על הזברות ירד ומספרן יגדל, בעוד רק האריות החזקים ביותר יצליחו לשרוד. לאחר גדילת אוכלוסיית הזברות וצמצום אוכלוסיית האריות לפרטים החזקים ביותר, יתרחש שוב מצב שבו האריות מתחילים להפעיל לחץ טריפה יותר גדול על הזברות ולשגשג, בעוד מספר הזברות קטן. הדינמיקה הזו יכולה להמשיך לכל מיני כיוונים:
עלייה וירידה מתמדת של שתי האוכלוסיות.
היכחדות אוכלוסיית הזברות.
היכחדות אוכלוסיית האריות.
סטטוס קוו, כלומר ששתי האוכלוסיות יישמרו פחות או יותר באותו גודל קבוע.
דרכי התגוננות שונות

רוב הנטרפים הם חיות קטנות ופגיעות שנוהגות לחשוד בכל דבר הקרוב אליהם, לברוח מהר, להסתובב בחבורות שמתריעות מפני סכנה ובדרך כלל הם לא מתרחקים מהמחסה שלהם. בניגוד לעיני הטורפים המכוונות קדימה, עיני הנטרפים ניצבות מצידי הפנים כדי שיראו טורפים המגיחים מאחור בזמן.
חלק מהנטרפים פיתחו הגנות מיוחדות כדי להגן על עצמם:
ריצה מהירה כמו במקרה של האנטילופות ובייחוד האנטילוקפרה (שאין לה טורפים המשיגים אותה). חלק מהם מבצעים דלגנות כדי להתרות בטורפים שלא ירדפו אחריהם.
הימלטות לשטח בולט, כמו למערה, עצים גבוהים או למים עמוקים. כמו כן ישנם מינים שעפים או דואים כדי להשאיר רחוק את הטורפים.
הימלטות מתפתלת המפתיעה את היריב ועוזרת גם למינים איטיים להצליח להתחמק מהטורף.
מספר חיות פעילים בלילות כדי להימלט מטורפים הצדים ביום, כמו דורסי יום.
תקיפה של הטורף בכוח עד לבריחתו ולעיתים עד להריגת הטורף. הגנה זו משמשת בעיקר חיות גדולות או בעלות כלי נשק מגודלים כמו קרניים, עוקצים, ניבים וחטים ארוכים וחדים.
הסוואה טובה. אצל הזיקית יש אפילו יכולת לשנות את צבעה במהירות.
הגנה על ידי ארס ורעלים. למינים ארסיים רבים ישנם צבעי אזהרה. בנוסף מינים מסוימים כמו מיני הקוברה היורקת יכולים לירוק ארס לעיני הטורפים.
כמה מינים לא ארסיים מתגוננים בעזרת חיקוי מינים ארסיים בצבעם ומראם. ישנם עוד כמה סוגי חיקויים המגוננים על מיני נטרפים.
יריקת דם (אנ'). כמה מינים כמו חיפושיות ממשפחת Meloidae או איגואנה מקרינה יורקות דם רותח על האויב.
הפרשת ריר על האויב מרתיעה אותו באותה דרך של יריקת דם. בדרך זו משתמשים חשופיות, אפרוחי יסעוריים או מיקסינות. כמה זחלים מפרישים נוזלים דוחי נמלים כשהם מותקפים.
שריון, עוקץ או קוצים בולטים. לכמה מינים ישנם תאי ארס בתוך הקוצים.
התנפחות לכדור גדול אצל דגי הנפוחיתיים.
התחזות למת כמו אצל האופוסום.
חקיינות עצמית: הסתרת איברים מועילים כמו עיניים אצל דג הפרפרון.
מצגי איום - הצגות המפחידות את האויב באמצעות מראות או קולות פתאומיים. כך מתגוננים מיני תמנונים או חרדון הצווארון
מצגי הסחה: כוללים שני סוגים: הורה המגונן על צאצאו באמצעות התחפשות לעוף פצוע והרחקת האויב ופליטת דיו הנראה כיצור חי. בדרך זו מתגוננים מיני החופמיים וארנבת ים
אוטוטומיה או כריתת איברים. דרך זו עוזרת לאחר שטורף תפס חלק מאיברי הטרף. כך מתנתקות לטאות מזנבם.
התנפלות על הטורף. לעיתים טורפים עלולים להיתקף על ידי מיני הטרף שלהם כשהם לא במצב לצוד, כך שביום ציד הטורף יניח למתקיפים. התופעה ידועה בעיקר מעופות דורסים המותקפים על ידי ציפורים קטנות.
התאבדות חברתית - פעולה הנפוצה אצל דבורים וכמה מיני נמלים המסתערות על האויב ולעיתים מתות בשביל להציל את המושבה.
התקהלות - לחיות המתקהלות יחדיו ישנם מספר יתרונות בקשר להתגוננות מטורפים:
סיכוי פחות להיתפס על ידי הטורף.
טורפים רבים נמנעים מקרבה למושבות גדולות של נטרפים.
כמה חיות יכולות ליצור חומה חיה וכך להגן על פרטים צעירים. כך נוהג כבש המושק.
ישנו סיכוי שטורפים ישבעו מפרטים נוספים וישאירו לשאר להתחמק.
מספר מינים כמו ציקדה מחזורית "מפציצה" את טורפיה בחרקים וכך הרוב מצליחים לשרוד.
מינים החיים בלהקות פולטים אותות אזעקה כשהם רואים טורף והשאר יודעים היכן הוא נמצא. לעיתים ישנם כמה מינים המשקיפים על הטורפים.
להקות עופות יכולות להסתחרר מול עופות דורסים וכך לבלבל אותם במפגן של פרטים.
ייתכן שפסי הזברה עוזרים לבלבל את טורפיהם כשהם נעים בקבוצה ואינם יכולים לבודד באופן מוצלח את הזברות.
גלריה

דלגן מבצע דלגנות
קרנף הודי מסתער
פרוגמאוס מוסווה
אנוליס על ענף
מקלון
דיונון אוסטרלי
סמרן צפון אמריקאי קוצני
לטאת הארמדיל מתקשחת להגנה
צרעה בעלת צבעי אזהרה
דנדרובטיס כחול רעיל
זעמן אלמוגים המידמה לפתן אלמוגים ארסי
נחש סלוד אף מזרחי מתחזה למת
אופוסום וירג'יניה בתרגיל המוות שלו
סיס מידמה למת
חרדון הצווארון פורש מפרש מאיים
גמל שלמה פורש את ידיו
זחל דמוי-נחש
כתם דמוי עין על זנב דג הפרפרון
נחש Diadophis punctatus עם זנב בולט יותר מהראש
זנב שלטאה השילה
חופמי כפול צווארון מעמיד פני פצוע
פזאי מתקיף תנשמת
להקת סרדינים מתמודדת מול להקת דגים טורפת.
ראו גם

טורפים
טריפה
אוכלי-צמחים
נטשה אטלס

| --- | --- |

 לידה:  20 במרץ 1964 (בת 60) סכארבק, בלגיה 
 מוקד פעילות:  בלגיה, תוניסיה, מצרים 
 תקופת הפעילות:  מ-1991 
 סוגה:  מוזיקת עולם 
 שפה מועדפת:  צרפתית, ערבית, אנגלית, ספרדית 
 פרסים והוקרה:  ניצחונות המוזיקה - אמנית השנה (2000) 
 אתר רשמי
 פרופיל ב-IMDb
 
נטשה אטלס (בצרפתית: Natacha Atlas, בערבית: نتاشا أطلس; נולדה ב-20 במרץ 1964) זמרת בלגית הידועה בשל סגנונה הממזג מוזיקה צפון אפריקאית ומוזיקה ערבית עם השפעות מערביות כגון מוזיקת היפ הופ ומוזיקת רגאיי.
מוצא, ילדות ונעורים

אטלס נולדה בבלגיה וגדלה בפרבר של בריסל בו גרו מהגרים רבים מצפון אפריקה.
מוצאה מעורב: סבה היה מצרי, אביה נולד וגדל בירושלים, אמה היא אנגלייה שהמירה דתה לאסלאם, ונטשה עצמה היא מוסלמית. בתגובה לשמועה כי אביה הוא יהודי ספרדי, ענתה כי היא "אולי 10% יהודית". עוד אמרה כי "סבא של סבי היה יהודי. אבל יהודים תמיד היו חלק מהחברה הערבית, כך שאין זה נדיר לגלות שורשים יהודיים. בסופו של יום אנחנו כל כך מחוברים". באלבומה "גלות" מופיע שיר בשם "לייש נתעארק" (למה נילחם) המביע תקווה לפתרון הסכסוך הישראלי-ערבי בדרכי שלום.
אטלס טוענת כי אביה אמר לה שמשמעות שם משפחתה הוא הקשר להרי האטלס. אטלס התייחסה לעצמה כ"רצועת עזה" אנושית, וכי "הקונפליקטים בין שורשי האירופיים והערביים ימשיכו – הקוד הגנטי שלי הפך אותי לנוודית".
בפרבר של בריסל בו גדלה התוודעה אטלס לאומנות ריקודי הבטן ולמוזיקת פופ מצרית המכונה "שעבי". היא למדה מספר שפות – אנגלית, צרפתית, ספרדית וערבית, והיא שרה בכולן (בשיר "סרנגטי" שהוקלט בתקופת "טראנסגלובל אנדרגראונד" שרה אטלס גם בעברית, אם כי ניכר שאינה דוברת את השפה). לאחר שהוריה התגרשו, עברה לנורתהמפטון עם אמה. משבגרה שבה לבריסל שם שרה במועדוני לילה ובמסעדות בעלות אופי מזרח תיכוני. היא נדדה בעולם, וגרה בין היתר ביוון ובמצרים.
בשנת 1991 שבה לאנגליה והקליטה שיר בשם "טימבל" עם להקה בשם "בליאריק ביט". כן עבדה עם הגיטריסט ג'אה וובל, והלחינה חמישה שירים בתקליטו "Rising above Bedlam.". בתקופה זו פגשה את אנשי להקת "טראנסגלובל אנדרגראונד" אשר הביאו לפריחת הקריירה שלה.
טראנסגלובל אנדרגראונד

טראנסגלובל אנדרגראונד היה קולקטיב מוזיקלי רב אתני, שבסיסו בלונדון ששילב מוזיקה אלקטרונית עם מקצבים אתניים. בשנת 1991 הקליטה עמם כאורחת, אך בשנת 1993 הייתה כבר לחלק מן ההרכב, כזמרת המובילה, ורקדנית בטן בהופעותיהם.
קריירת סולו

בשנת 1995 הקליטה אטלס את אלבומה הראשון בקריירת הסולו "גלות" "Diaspora", אשר הופק על ידי אנשי טראנסגלובל אנדרגראונד. האלבום התמקד בצד הערבי של המוזיקה של אטלס, בניגוד להעדפותיהם של אנשי טראנסגלובל אנדרגראונד למוזיקה אפריקאית ובינלאומית יותר. האלבום היה להצלחה, ובעקבותיו באו "חלים" (1997) (על שם המלחין המצרי עבד-אל-חלים חאפז) אשר הוקלט בלונדון ובקהיר, "ג'דידה" (1999), אשר כלל לראשונה שיר באנגלית, ו"עיישתני" (2001) אשר כלל גם ביצוע לשיר "I Put a Spell on You" ולשירו של ז'אק ברל "אל תעזביני", כמו גם חומרים מקוריים משל אטלס.
בשנת 2002 הקליטה אטלס את האלבום "נבואה בשדה החלומות" עם מרק איגלטון אשר היה שונה מאוד מאלבומיה הקודמים. הדגש על הקצב המזרחי השתנה לטובת שירים בהשפעת השירה הערבית, הכתיבה של פאולו קואלו והפילוסופיה של גיאורג איבאנוביץ' גורדייף. באלבום "משהו מסוכן" משנת 2003 שבה ושילבה מוזיקת פופ מערבית עם מוזיקה ערבית. לאחר יציאת אלבום אוסף בשנת 2005 יצא בשנת 2006 אלבום בשם "מישמאעול", ובשנת 2008 אלבום נוסף בשם "אנא חינה".
שירתה של אטלס

בריאיון לעיתון הצרפתי "ל'אפיש" אטלס הצהירה כי היא מגלה עניין רב בשורשיה, וזו הסיבה שהיא שרה בערבית, על מנת לגלות את זהותה ולהתחבר לשורשיה. עם זאת היא אוהבת מוזיקה מודרנית כסלסה או רגאיי. השירים שהיא שרה בצרפתית, ובמיוחד ביצועה לשיר של פרנסואז ארדי "Mon ami la rose" הפכו אותה לפופולרית בצרפת. באנגליה לא הצליחה עדיין לפרוץ לתודעה, והיא טוענת כי המוזיקה שלה אינה מתקבלת שם יפה. בישראל ידועה אטלס בעיקר בשל ביצועה לשיר "I Put a Spell on You” ששימש כרקע לפרסומת לחברת "קסטרו".
אטלס תרמה שירים למספר סרטים מצליחים, ביניהם הסרט "הענק" (2003) של הבמאי אנג לי, "למות ביום אחר", סרט ג'יימס בונד משנת 2002 ו"סטארגייט" משנת 1994. בסרט "האמת על צ'ארלי" של ג'ונתן דמי משנת 2002, תרמה את קולה, המופיע ברקע כ"קולה של רוח". בשנת 2001 הלחינה את מוזיקת הרקע לסרט בשם "סנאפשוטס".
בשנת 2001 קיבלה אטלס מינוי של "שגרירה של רצון טוב" של האומות המאוחדות לוועידת האו"ם כנגד גזענות, מידי נשיאת אירלנד לשעבר, מרי רובינסון אשר שימשה כנציבת האו"ם לזכויות האדם. יחד עמה התכבדו בתואר השגריר אישים כחתני פרס נובל לספרות הניגרי וולה סויינקה והאירי שימוס היני וכן הסופר המרוקני-צרפתי טאהר בן ג'לון. בנימוקיה לבחירת אטלס לתפקיד השגרירה מסרה רובינסון כי היא "נושאת את המסר שישנו חוזק בשוני". בשנת 2005 תרמה שיר בשם "כמו חלום" מאלבומה "משהו מסוכן" לאלבום "קולות מאוחדים למען UNHCR", סוכנות האו"ם למען הפליטים.
שיתוק העצב השלישי

| --- | --- |
 תחום:  רפואת עיניים 
 קישורים ומאגרי מידע
 MeSH:  D015840
 סיווגים
 ICD-11:  9C81.0 
 
העצב השלישי (Oculomotor Nerve) הוא אחד מ-12 עצבים קרניאליים והאחראי על עצבוב מספר שרירים הפועלים להזזת גלגל העין. כמו כן עצב זה מעצבב את שריר ה-Levator palpebrae, המעלה את העפעפיים. עצב זה מספק גם סיבים פרסימפתטיים אשר אחראים לכיווץ האישון. לעיתים קיימת פגיעה בעצב זה, בין אם מולדת או שמא נרכשת (במחלות ווסקולריות, טראומה, טרשת נפוצה וכדומה) אשר מביאה לתמונה קלינית אופיינית המתוארת להלן.
פיזיולוגיה ועצבוב של שרירי העין

תנועה של גלגל העין מתבצעת על ידי פעולה של שישה שרירים המחוברים לגלגל העין עצמו. שרירים אלו פועלים כדי להזיז את העין ל-6 מנחים עיקריים: העין זזה מדיאלית לכיוון האף על ידי שריר ה- Medial rectus וזזה הצידה (הסתכלות לצד, שלא לכיוון האף) על ידי שריר ה- Lateral rectus. שריר ה- Inferior oblique פועל להרמת גלגל העין כאשר היא מסתכלת מדיאלית, ושריר ה- Superior oblique פועל להורדת גלגל העין או להסתכלות מטה כאשר היא מסתכלת מדיאלית. שריר ה- Superior rectus מעלה את העין כאשר היא פונה הצידה, ושריר ה- inferior rectus מוריד את העין כאשר היא פונה הצידה (לטרלית). כאשר פעילות של אחד השרירים הללו נפגעת, העין אינה יכולה לנוע בכיוון של השריר שנפגע- בעיה זו קרויה אופתלמופלגיה. כתוצאה מכך העין סוטה לכיוון ההפוך מכיוון השריר הפועל עליה בגלל פעולתם של השרירים האחרים שנותרים ללא פגיעה. במקרים אלו, האדם עלול להתלונן על פזילה (דיפלופיה) מאחר שהעיניים אינן מתואמות בראייתן ושדה הראייה הנופל על הרטינה באזורים שונים יוצר אילוזיה של ראייה כפולה.
קליניקה

שרירי העין מעוצבבים על ידי שלושה עצבים קרניאליים: עצב מס. III (oculomotor), עצב מס. IV (trochlear) ועצב מס. VI (abducens).
עצב מס. III אחראי על עצבוב שרירי העין הבאים: שריר ה- medial rectus, superior & inferior rectus ושריר ה- inferior oblique. כמו כן, כפי שצוין לעיל, מעצבב עצב זה את העפעפיים וכן מספק סיבים פרסימפתטיים האחראים על כיווץ האישון.
פגיעה מלאה בעצב זה, אם כן, תביא לתמונה קלינית שבה העין המטופל לא מסוגל להזיז את העין הפגועה לקרבת לאף, להעלותה או להורידה אלא רק מעט להזיזה הצידה. כמו כן תהיה צניחת עפעף (פטוזיס) והאישון לא יגיב לאור (לא יתכווץ).
אטיולוגיה

סיבות לפגיעה בעצב השלישי כוללות מצבים כגון בעיה באספקת הדם (ווסקולפתיה), טראומה, או מפרצת. בכחמישית עד רבע מן המקרים הסיבה לפגיעה בעצב אינה ידועה. הפגיעה יכולה להתרחש באזורים שונים בהם עובר העצב: כך למשל, פגיעה בגזע המוח תאופיין בחלק מן המקרים בהמיפלגיה (שיתוק) של צד הגוף הנגדי ואטקסיה של צד הגוף הנגדי. פגיעות בעצב השלישי יכולות להתרחש גם באזור התת-עכבישי, בארובת העין או בסינוס הקברנוסי.
פגיעה בגרעין העצב השלישי

גרעין העצב השלישי ממוקם בגזע המוח הדורסלי, קדמית לתעלת סילוויוס.
בעוד שפגיעה בעצב השלישי המעצבב שרירי עין אחת בלבד תביא לפגיעה באותה העין, הרי שגרעין העצב השלישי מכיל סיבים משותפים לשתי העיניים עבור השריר המרים את העפעפיים. כמו כן, מכיל גרעין העצב השלישי עצבוב של שריר ה- superior oblique מהעין הנגדית. מכאן, שחוסר יכולת להרים את גלגל העין הנגדית למעלה, יחד עם חוסר יכולת להרים את העפעפיים בשתי העיניים, יכוון לפגיעה בגרעין העצב השלישי.
תיאו סטיבנסון

| --- | --- |
אין תמונה חופשית
 לידה:  27 בפברואר 1998 (בן 26) אסקס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  St John's School, Billericay  ניו הול סקול 
 פרופיל ב-IMDb
 
תיאודור ג'ון "תיאו" סטיבנסון (באנגלית: Theodore John "Theo" Stevenson; נולד ב-27 בפברואר 1998) הוא שחקן בריטי, שזכה להכרה כילד בתפקיד הנרי בסרט "הנרי הנורא", ובתפקיד קרייג בקומדיות המצבים "Millie Inbetween" ו-"Flatmates". עוד גילם את טובי בסדרת המדע בדיוני "אנושיים".